Οι **Μπέιμπι μπούμερ** (αγγλικά: Baby boomers, γνωστοί και ως **μπούμερ**) είναι όρος που έχει καθιερωθεί στην αγγλόφωνη αργκό αλλά πρόσφατα και στον πιο επίσημο προφορικό και γραπτό λόγο για τη δημογραφική ομάδα η οποία ακολουθεί την "Ήσυχη Γενιά" και προηγείται της "Γενιάς Χ". Η γενιά των μπέιμπι μπούμερ ορίζεται συνήθως ως τα άτομα που έχουν γεννηθεί ανάμεσα στο 1946 και το 1964. Τα περισσότερα χαρακτηριστικά που έχουν συσχετιστεί με τους μπούμερς δεν ισχύουν εκτός της Αμερικής και της Δυτικής Ευρώπης για τη συγκεκριμένη χρονική περίοδο κάτι που έχει ως αποτέλεσμα και το νόημα του όρου να μην είναι απόλυτα ομοιόμορφο.

Ως ομάδα, οι μπέιμπι μπούμερ ήταν πλουσιότεροι, πιο ενεργοί και πιο γυμνασμένοι από οποιαδήποτε προηγούμενη γενιά. Ήταν η πρώτη γενιά που είδε την κατάσταση του κόσμου να βελτιώνεται όσο μεγάλωνε. Ωστόσο, αυτή η γενιά έχει επίσης επικριθεί για τον υπερκαταναλωτισμό της, γεγονός το οποίο θεωρείται από άλλους ως υπερβολικός.

Στη δεκαετία του 1960 και του 1970, ένα σχετικά μεγάλος αριθμός ατόμων ενηλικιώθηκαν. Οι μεγαλύτεροι έκλεισαν τα 18 το 1964. Αυτοί, και εκείνοι γύρω τους, δημιούργησαν μια πολύ συγκεκριμένη ρητορική γύρω από την ομάδα τους και τις αλλαγές που επέφερε αριθμητικά το μέγεθος τους. Αυτή η ρητορική είχε σημαντικό αντίκτυπο στην αυτοαντίληψη των μπούμερ, καθώς και την τάση τους να ορίζουν τον κόσμο με βάση τις γενεές, το οποίο ήταν ένα σχετικά νέο φαινόμενο. Ο όρος μπέιμπι μπούμερ έχει περιγραφεί  ποικιλοτρόπως.

Αξιοσημείωτα γεγονότα της εποχής που διαμόρφωσαν τον πολιτισμό των μπέιμπι μπούμερ της εποχής εκείνης είναι ο Ψυχρός Πόλεμος, διάφορα κινήματα (π.χ. περιβαλλοντικό - οικολογικό, αντιπολεμικό κλπ.) και άλλα. Μια γνωστή φράση για την απόρριψη ή διακωμώδηση συμπεριφορών που οι νέοι αποδίδουν στερεοτυπικά στους μπέιμπι μπούμερ είναι η OK Boomer.

Ορισμός
-------

Ποσοστό γεννητικότητας στις Ηνωμένες Πολιτείες (γεννήσεις ανά 1.000 κατοίκους). Το διάγραμμα για τα έτη 1946-1964 επισημαίνεται με κόκκινο. Το 1949 η γεννητικότητα βρισκόταν στα υψηλότερα επίπεδα της, και από το 1958 περίπου άρχισε να συρρικνώνεται φτάνοντας τα επίπεδα της εποχής της οικονομικής κρίσης του 1929 το 1963.
Ο όρος "έκρηξη βρεφών" (μπέιμπι μπουμ) αναφέρεται σε μια αξιοσημείωτη αύξηση του ποσοστού των γεννήσεων. Διάφοροι δημοσιογράφοι περιέγραψαν την μεταπολεμική πληθυσμιακή αύξηση ως έκρηξη, συμπεριλαμβανομένης της Σύλβια Φ. Πόρτερ σε άρθρο της στην *New York Post* στις 4 Μαΐου 1951, βασισμένη στο γεγονός ότι ο πληθυσμός των Ηνωμένων Πολιτειών αυξήθηκε κατά 2.357.000 άτομα το 1950. Η πρώτη καταγεγραμμένη χρήση του "μπέιμπι μπούμερ" είναι σε άρθρο της Daily Press, η οποία ανέφερε ότι πλησίαζε μεγάλη έκρηξη στις εγγραφές στα κολέγια καθώς οι μεγαλύτεροι των εκατομμύρια νεογέννητων έφθαναν τα 18 τους έτη. Το *Αγγλικό Λεξικό της Οξφόρδης* χρονολογεί την σύγχρονη σημασία του όρου σε άρθρο της *The Washington Post* της 23ης Ιανουαρίου 1970.

Το Κέντρο Ερευνών Πιου ορίζει τους μπέιμπι μπούμερ ως τα άτομα που γεννήθηκαν ανάμεσα στο 1946 και το 1964. Το Γραφείο Απογραφών των Ηνωμένων Πολιτειών ορίζει τους μπέιμπι μπούμερ ως "τα άτομα που γεννήθηκαν στις Ηνωμένες Πολιτείες από τα μέσα του 1946 μέχρι τα μέσα του 1964." Το Ομοσπονδιακό Συμβούλιο Αποθεματικών χρησιμοποιεί την χρονική κλίμακα 1946-1964 για να ορίσει τους μπέιμπι μπούμερ. Η Αυστραλιανή Στατιστική Υπηρεσία ορίζει τους μπέιμπι μπούμερ ως αυτούς που γεννήθηκαν μεταξύ του 1946 και του 1964, ενώ το Κέντρο Κοινωνικών Ερευνών της Αυστραλίας ορίζει ως μπέιμπι μπούμερ αυτούς που γεννήθηκαν από το 1946 έως το 1964.

Στις ΗΠΑ, αυτή η γενιά μπορεί να διαιρεθεί σε δύο καλά ορισμένες ομάδες: τους "μπέιμπι μπούμερ της ηγετικής άκρης" (όρος ο οποίος αναφέρεται σε αυτούς που γεννήθηκαν ανάμεσα στο 1946 και το 1955), οι οποίοι ενηλικιώθηκαν κατά τα χρόνια όπου οι ΗΠΑ συμμετείχαν στις συγκρούσεις του Πολέμου του Βιετνάμ. Αυτή η ομάδα εκπροσωπεί 38.002.000 άτομα όλων των φυλών. Το άλλο μισό της γενιάς, οι "Ύστεροι μπούμερ", γεννήθηκαν από το 1956 έως το 1964. Αυτή η δεύτερη ομάδα περιλαμβάνει περίπου 37.818.000 άτομα, σύμφωνα με τα στατιστικά ζωντανών (δηλαδή μωρά που βγήκαν ζωντανά από την γέννα) γεννήσεων ανά ηλικία, μητέρα και φυλή για τα έτη του 1933-98 που δημοσίευσε το Εθνικό Κέντρο Στατιστικών Υγείας του Κέντρου Ελέγχου Νοσημάτων.

Ο Αμερικανικός όρος "Γενιά Τζόουνς" χρησιμοποιείται περιστασιακά. Αναφέρεται στα άτομα που γεννήθηκαν κατά προσέγγιση κατά τα έτη 1954 με 1964. Ο όρος χρησιμοποιείται συνήθως για να αναφερθεί στα τελευταία χρόνια της ομάδας των μπέιμπι μπούμερ και τα πρώτα χρόνια της Γενιάς Χ.

Οι ορισμοί για την χρονική θέση και διάρκεια της περιόδου των μπέιμπι μπούμερ διαφέρουν. Ο Λάντον Τζόουνς (1980) ορίζει την γενιά των μπέιμπι μπούμερ ως αυτούς που γεννήθηκαν κατά τα έτη 1946 με 1964, όταν οι ετήσιες γεννήσεις στις Ηνωμένες Πολιτείες ξεπέρασαν τις 4.000.000. Οι συγγραφείς Ουίλιαμ Στράους και Νιλ Χάου ορίζουν την γενιά των μπέιμπι μπούμερ ως αυτοί που γεννήθηκαν ανάμεσα στο 1943 και το 1960, οι οποίοι ήταν πολύ νέοι για να έχουν οποιαδήποτε προσωπική μνήμη του Β΄ Παγκοσμίου Πολέμου, αλλά αρκετά μεγάλοι ώστε να έχουν προσωπική μνήμη για το Αμερικανικό Υψηλό. Στο καναδέζικο κρατίδιο Οντάριο, ο Ντέιβιντ Φουτ, ορίζει την καναδική γενιά των μπέιμπι μπούμερ στα έτη 1947-1959 όπου οι ετήσιες γεννήσεις ξεπέρασαν τα 400.000 μωρά. Ωστόσο, αναγνωρίζει ότι αυτοί οι αριθμοί είναι δημογραφικός ορισμός και αυτό μπορεί να μην είναι τόσο ξεκάθαρο πολιτισμικά.

Ο Νταγκ Άουραμ υποστηρίζει ότι η Καναδική έκρηξη εκδηλώθηκε το 1946-1964, αλλά ότι οι πολιτιστικοί "μπούμερ" γεννήθηκαν σε μια περίοδο ξεκινώντας από τα τελευταία χρόνια του Β΄ ΠΠ έως το 1955-56. Σημειώνει ότι εκείνοι που γεννήθηκαν στα χρόνια πριν από την πραγματική πληθυσμιακή έκρηξη είχαν και τη μεγαλύτερη επίδραση στους μπούμερ: μουσικοί όπως οι Μπιτλς, ο Μπομπ Ντίλαν και The Rolling Stones, καθώς και συγγραφείς όπως οι Τζακ Κέρουακ και Άλεν Γκίνσμπεργκ. Αυτοί ήταν λιγότερο ή περισσότερο μεγαλύτεροι από την γενιά των μπούμερ. Όσοι γεννήθηκαν στη δεκαετία του 1960 μπορεί να αισθάνονται αποκομμένοι από τα πολιτιστικά χαρακτηριστικά τους μεγαλύτερους μπούμερ. Ο Μπέρναρντ Σαλτ ορίζει την αυστραλιανή γενιά των μπέιμπι μπούμερ ως αυτοί που γεννήθηκαν από το 1946 έως το 1961.

Χαρακτηριστικά
--------------

### Μέγεθος και οικονομικό αντίκτυπο

Από το 1946 έως το 1964 γεννήθηκαν 76 εκατομμύρια Αμερικανοί, οι οποίοι εκπροσωπούν μια γενιά που είναι σημαντική αριθμητικά. Το 2004, οι βρετανοί μπέιμπι μπούμερ κατείχαν το 80% του πλούτου της χώρας και αγόραζαν το 80% όλων των πολυτελών αυτοκίνητα, το 80% των εισητηρίων για κρουαζιέρες και το 50% των προϊόντων περιποίησης της επιδερμίδας.

Εκτός από το μέγεθος της ομάδας, ο Στηβ Τζίλλον συνιστά ότι ένα χαρακτηριστικό που διαχωρίζει τους μπέιμπι μπούμερ από τις υπόλοιπες γενιές είναι ότι "σχεδόν από τη στιγμή της σύλληψής τους, οι μπούμερ αποσυντέθηκαν, αναλύθηκαν και ζητήθηκαν από τους σύγχρονους ηγέτες της αγοράς, ενισχύοντας την αίσθηση της γενεαλογικής ιδιαιτερότητας." Αυτό υποστηρίζεται από άρθρα τελών της δεκαετίας του 1940: άρθρα του 1948 από το Newsweek  και το Τάιμ συνδέουν την δημογραφική έκρηξη με οικονομική έκρηξη.

Το κύμα της ηλικίας συνιστά οικονομική επιβράδυνση, όταν από το 2007-2009 οι μπούμερ άρχισαν να συνταξιοδοτούνται. Οι προβλέψεις για τη γήρανση του εργατικού δυναμικού των ΗΠΑ δείχνουν ότι μέχρι το 2020, το 25% των υπαλλήλων θα είναι τουλάχιστον 55 ετών.

Στις αρχές της δεκαετίας του 1980, οι μπούμερ ήταν η μεγαλύτερη ομάδα ψηφοφόρων. Εκείνη την περίοδο αυξήθηκε η εισοδηματική ανισότητα. Από το 1979-2007, όσοι λάμβαναν το υψηλότερο 1% των εισοδημάτων είδαν τα εισοδήματα τους να αυξάνονται κατά 278%, ενώ ένα πολύ μεγαλύτερο ποσοστό (40% με 60%) είδαν τα εισοδήματα τους να αυξάνονται κατά 35%. Από το 1980, αφού η συντριπτική πλειοψηφία των μπέιμπι μπούμερ αποφοίτησε από τα κολέγια, το κόστος φοίτησης έχει υπερεξαπλασιαστεί (προσαρμοσμένα με βάση τον πληθωρισμό).

Μια έρευνα διαπίστωσε ότι σχεδόν το ένα τρίτο των πολυεκατομμυριούχων ερωτηθέντων μπέιμπι μπούμερ στις Ηνωμένες Πολιτείες προτιμούσαν να παραδώσουν την περιουσία τους σε φιλανθρωπικά ιδρύματα αντί να τη μοιράσουν στα παιδιά τους. Από αυτούς τους μπούμερ, το 57% πίστευε ότι ήταν σημαντικό για κάθε γενιά να κερδίσουν τα δικά τους χρήματα, ενώ το 54% πίστευε ότι ήταν σημαντικότερο να επενδύσουν στα παιδιά τους όσο μεγάλωναν.

Παραπομπές
----------

1. ↑  Sheehan, Paul (26 September 2011). «Greed of boomers led us to a total bust». *The Sydney Morning Herald*. Αρχειοθετήθηκε από το πρωτότυπο στις 21 May 2019.. Ανακτήθηκε στις 21 May 2019.
2. ↑  Jones, Landon (1980), *Great Expectations: America and the Baby Boom Generation*, New York: Coward, McCann and Geoghegan
3. ↑  Pinker, Steven (2011). *The Better Angels Of Our Nature*. P.524: Penguin. ISBN 978-0-141-03464-5.
4. ↑  Owram, Doug (1997), *Born at the Right Time*, Toronto: Univ Of Toronto Press, σελ. xi, ISBN 0-8020-8086-3,
5. ↑  Owram, Doug (1997), *Born at the Right Time*, Toronto: Univ Of Toronto Press, σελ. x, ISBN 0-8020-8086-3,
6. ↑  Jones, Landon (1980), *Great Expectations: America and the Baby Boom Generation*, New York: Coward, McCann and Geoghegan
7. ↑  «Vital Statistics of the United States: 1980-2003». *Table 1-1. Live births, birth rates, and fertility rates, by race: United States, 1909-2003*. Centers for Disease Control and Prevention/National Center for Health Statistics. Ανακτήθηκε στις 8 Δεκεμβρίου 2019.
8. ↑  *Reader's Digest* August 1951 pg. 5
9. ↑  «How Baby Boomers, Generation X, and Millennials Got Their Names». 1 Μαΐου 2018.
10. ↑  Nason, Leslie J. (28 January 1963). «Baby Boomers, Grown Up, Storm Ivy-Covered Walls». *Daily Press* (Newport, Virginia). Αρχειοθετήθηκε από το πρωτότυπο στις 28 March 2019.. Ανακτήθηκε στις 28 March 2019.
11. ↑  «baby boomer». *Oxford English Dictionary*. 1974.
12. ↑  «Defining generations: Where Millennials end and post-Millennials begin». Pew Research Center. March 2018.. Ανακτήθηκε στις May 8, 2018.
13. ↑  Colby, Sandra L.· Ortman, Jennifer M. (Μαΐου 2014). «The Baby Boom Cohort in the United States: 2012 to 2060» (PDF). United States Census Bureau. Ανακτήθηκε στις 18 Μαρτίου 2019.
14. ↑  Bump, Philip (25 March 2014). «Here Is When Each Generation Begins and Ends, According to Facts». *The Atlantic*.. Ανακτήθηκε στις 18 March 2019.
15. ↑  «Distribution of Household Wealth in the U.S. since 1989». Board of Governors of the Federal Reserve System. 23 December 2019.. Ανακτήθηκε στις 4 January 2020.
16. ↑  «POPULATION BY AGE AND SEX, AUSTRALIA, STATES AND TERRITORIES». Australian Bureau of Statistics. 20 December 2018.. Ανακτήθηκε στις 18 March 2019.
17. ↑  Pennay, Darren· Bongiorno, Frank (25 Ιανουαρίου 2019). «Barbeques and black armbands: Australians' attitudes to Australia Day» (PDF). Social Research Center. Αρχειοθετήθηκε από το πρωτότυπο (PDF) στις 3 Μαρτίου 2019. Ανακτήθηκε στις 18 Μαρτίου 2019.
18. ↑  Green, Brent (2006). *Marketing to Leading-Edge Baby Boomers: Perceptions, Principles, Practices, Predictions*. New York: Paramount Market Publishing. σελίδες 4–5. ISBN 0976697351.
19. ↑  Williams, Jeffrey J. (31 Μαρτίου 2014). «Not My Generation». *The Chronicle of Higher Education*. Αρχειοθετήθηκε από το πρωτότυπο στις 9 Οκτωβρίου 2017. Ανακτήθηκε στις 27 Ιανουαρίου 2019.
20. ↑  FNP Interactive -  (19 Δεκεμβρίου 2008). «The Frederick News-Post Online – Frederick County Maryland Daily Newspaper». Fredericknewspost.com. Αρχειοθετήθηκε από το πρωτότυπο στις 6 Φεβρουαρίου 2009. Ανακτήθηκε στις 2 Αυγούστου 2010.
21. ↑  Noveck, Jocelyn (2009-01-11), "In Obama, many see an end to the baby boomer era"..
22. ↑  Jones, Landon Y. (6 November 2015). «How ‘baby boomers’ took over the world». *The Washington Post*. Αρχειοθετήθηκε από το πρωτότυπο στις 28 March 2019.. Ανακτήθηκε στις 28 March 2019.
23. ↑  Howe, Neil· Strauss, William (1991). *Generations: The History of Americas Future, 1584 to 2069*. New York: William Morrow. σελίδες 299–316. ISBN 0-688-11912-3.
24. ↑  Canada (June 24, 2006). «By definition: Boom, bust, X and why». *The Globe and Mail* (Toronto). Αρχειοθετήθηκε από το πρωτότυπο στις May 20, 2009.. Ανακτήθηκε στις 2010-08-27.
25. ↑  Owram, Doug (1997), *Born at the Right Time*, Toronto: University Of Toronto Press, σελ. xiv, ISBN 0-8020-8086-3,
26. ↑  Salt, Bernard (2004), *The Big Shift*, South Yarra, Vic.: Hardie Grant Books, ISBN 978-1-74066-188-1
27. ↑  Salt, Bernard (Νοεμβρίου 2003). «The Big Shift» (PDF). *The Australian Journal of Emergency Management*. Αρχειοθετήθηκε από το πρωτότυπο (PDF) στις 5 Μαρτίου 2009. Ανακτήθηκε στις 28 Μαρτίου 2019.
28. ↑  Walker, Duncan (Sept 16, 2004) "Live Fast, Die Old", BBC News site. Retrieved 2007-01-26.
29. ↑  Gillon, Steve (2004) *Boomer Nation: The Largest and Richest Generation Ever, and How It Changed America*, Free Press, "Introduction", (ISBN 0-7432-2947-9)
30. ↑  "Population: Babies Mean Business", *Newsweek*, August 9, 1948. Retrieved 2007-01-26.
31. ↑  "Baby Boom", *Time*, February 9, 1948 Αρχειοθετήθηκε 2013-08-23 στο Wayback Machine.. Retrieved 2007-01-26.
32. ↑  Economy faces bigger bust without Boomers, Reuters, Jan 31, 2008
33. ↑  Chosewood, L. Casey (19 Ιουλίου 2012). «Safer and Healthier at Any Age: Strategies for an Aging Workforce». National Institute for Occupational Safety and Health. Ανακτήθηκε στις 31 Ιουλίου 2012.
34. ↑  Planes, Alex (29 Ιουνίου 2013). «How the Baby Boomers Destroyed America's Future». *The Motley Fool*. The Motley Fool. Αρχειοθετήθηκε από το πρωτότυπο στις 10 Ιουλίου 2013. Ανακτήθηκε στις 6 Απριλίου 2018.
35. ↑  News, ABC. «50% of Boomers Leave Estates to Kids». *ABC News*.

Εξωτερικοί σύνδεσμοι
--------------------

* Πολυμέσα σχετικά με το θέμα  Baby boomers στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85010752
* GND: 4156177-6
* SUDOC: 033517541
* BNF: cb124376781 (data)

 |

 |